กรุงศรีฯบุกกู้รีไฟแนนซ์สินเชื่อบ้าน
ธนาคารกรุงศรี อยุธยา รุกสินเชื่อรีไฟแนนซ์ชูจุดขายดอกเบี้ยต่ำระยะยาว
24 ก.ย. 2552

ธนาคารกรุงศรี อยุธยา รุกสินเชื่อรีไฟแนนซ์ชูจุดขายดอกเบี้ยต่ำระยะยาว
ธนาคารกรุงศรีอยุธยา จำกัด (มหาชน) รุกตลาดสินเชื่อบ้าน เปิดแคมเปญใหม่ของสินเชื่อบ้านกรุงศรีรีไฟแนนซ์ เน้นดอกเบี้ยต่ำระยะยาว ในคอนเซ็ปต์ “อย่าหลง...กับดอกเบี้ยต่ำแค่ปีแรก” สำหรับวงเงินกู้อนุมัติตั้งแต่  2 ล้านบาทขึ้นไป เสนอเงื่อนไขพิเศษอัตราดอกเบี้ยต่ำ MLR2.25% ต่อปี ในปีที่ 12 หลังจากนั้นคิดอัตรา MLR1.75% ต่อปี ตลอดอายุสัญญา ซึ่งลูกค้าจะได้รับประโยชน์จากการจ่ายดอกเบี้ยโดยรวมที่ต่ำกว่า 
นายรอยย์ กุนารา ประธานคณะเจ้าหน้าที่ด้านลูกค้าบุคคล ธนาคารกรุงศรีอยุธยา เปิดเผยว่า ธนาคารนำเสนอผลิตภัณฑ์ “สินเชื่อบ้านกรุงศรีรีไฟแนนซ์” อัตราดอกเบี้ยต่ำระยะยาว ด้วยอัตราดอกเบี้ยต่ำ เอ็มแอลอาร์ลบ 2.25% ในปีที่ 12 หลังจากนั้นคิดอัตราเอ็มแอลอาร์ลบ 1.75% ต่อปีตลอดอายุสัญญา สำหรับวงเงินกู้อนุมัติตั้งแต่ 2 ล้านบาทขึ้นไป 
ทั้งนี้ สินเชื่อประเภทดังกล่าวเหมาะสำหรับผู้กำลังผ่อนบ้านอยู่และต้องการลดภาระดอกเบี้ยในการผ่อนชำระค่าบ้าน เพราะสินเชื่อบ้านส่วนใหญ่จะคิดดอกเบี้ยต่ำในช่วงปีแรกๆ แต่ผู้กู้ต้องจ่ายดอกเบี้ยแพงปีถัดไปจนครบอายุสัญญา ทั้งนี้คาดว่าอัตราดอกเบี้ยสินเชื่อบ้านปัจจุบันอยู่ในระดับต่ำสุดแล้ว
นายรอยย์ กล่าวว่า สินเชื่อบ้านกรุงศรีรีไฟแนนซ์ยังมอบสิทธิพิเศษแก่ลูกค้าด้วยวงเงินกู้อนุมัติสูงสุดถึง 90% ของราคาประเมิน ระยะเวลาผ่อนชำระนานสูงสุดถึง 30 ปี พร้อมสามารถนำดอกเบี้ยไปลดหย่อนภาษีได้สูงสุดถึง 1 แสนบาทต่อปีอีกด้วย 
นอกจากนี้ ยังเสนอแพ็กเกจพิเศษ สินเชื่อบ้าน กรุงศรีรีไฟแนนซ์ Combo ให้กู้เพิ่มสินเชื่อกรุงศรีโฮมฟอร์แคช เงินกู้อเนกประสงค์เพื่อใช้จ่ายได้ตามที่ต้องการ หรือต่อยอดธุรกิจได้อีกด้วย และรับบริการคำนวณเปรียบเทียบความประหยัดจากการรีไฟแนนซ์เงินกู้ได้ที่สาขาทั่วประเทศได้ที่เบอร์ 02-685-1010 ทุกวันเวลา 07.00-20.00 น. หรือ SMS พิมพ์ BAY ส่งมาที่ 4500555    (ค่าส่งครั้งละ 3 บาท) ตลอด 24 ชั่วโมง